**J E G Y Z Ő K Ö N Y V**

**TESKÁND KÖZSÉG ÖNKORMÁNYZAT KÉPVISELŐTESTÜLETE**

**2017. július 26 -I RENDES ÜLÉSÉRŐL.**

**Határozatok:**

**41/2017. (VII. 26.)**

**42/2017. (VII. 26.)**

**43/2017. (VII. 26.)**

**J E G Y Z Ő K Ö N Y V**

Készült Teskánd Község Önkormányzat Képviselőtestülete 2017. július 26-i rendes üléséről.

Jelen vannak: Tóth Istvánné polgármester, Bogár István, Dormán Jenő, Simon Viktória,

Sipos László, Vizlendvai László képviselők,Fazekas István jegyző,

Távol volt: Patakiné Sümegi Mária Erzsébet képviselő

Tóth Istvánné polgármester köszöntötte a megjelenteket, megállapította, hogy az ülés határozatképes, jegyzőkönyvvezetőnek javasolta Fazekas Istvánt, hitelesítőknek pedig Bogár István és Dormán Jenő képviselőket.

A javaslatot a képviselőtestület egyhangúlag tudomásul vette.

Ezután javaslatot tett a napirendre:

1./ Szállító kiválasztása az ASP rendszerhez

Előadó: Tóth István Jánosné polgármester

2./ Falunapi rendezvény értékelése

Előadó: Tóth István Jánosné polgármester

3./ Egyéb ügyek

**Zárt ülés:**

4./ Polgármester beszámolója polgármester hatáskörben hozott döntésekről

Előadó: Tóth István Jánosné polgármester

A napirendi javaslatot a képviselőtestület egyhangúlag elfogadta.

1./ **Szállító kiválasztása az ASP rendszerhez**

Előadó: Tóth István Jánosné polgármester

Tóth István Jánosné polgármester ismertette az ASP pályázat eszközbeszerzésének megvalósításához kért ajánlatokat. Az ajánlatok értékelése alapján a ProComp Kft. ajánlata a legmegfelelőbb így javasolta, hogy a szerződést vele kössék meg.

Hozzászólás nem volt, szavazásra került sor, amelynek eredményeként a képviselőtestület egyhangúlag / 5 igen szavazattal / a következő határozatot hozta:

**Teskánd Község Önkormányzata 40/2017(VII.26.) számú határozata**

Teskánd Község Önkormányzata a KÖFOP-1.2.1-VEKOP-16-2017-01000 azonosító számú. Támogatói Okirattal támogatott pályázat, megvalósítása során az eszközbeszerzésre ajánlattételi felhívását a következő cégek számára kiküldte:

* BDSoft Kft.
* Lan Copy Kft.
* ProComp Kft.

A beérkezett ajánlatok értékelést követően Teskánd Község Önkormányzatának képviselő testülete a ProComp Kft. ajánlatát tartotta mindentekintetben megfelelőnek.

Képviselő-testület felhatalmazza Tóth István Jánosné polgármestert hogy a Procomp Kft, - vel az eszközbeszerzéshez a vállalkozói szerződést megkösse.

Határidő: folyamatos

Felelős: Tóth István Jánosné polgármester.

Tóth István Jánosné polgármester elmondta, hogy az ASP pályázat megvalósítása során a Működésfejlesztés és szabályozási keretek kialakítása, Önkormányzatok elektronikus ügyintézéséhez kapcsolódó feltételek kialakítása, Önkormányzati szakrendszerek adatminőségének javítása, migrációja, és tesztelés élesítés támogatása tevékenységek tárgyában is 3 ajánlattétel történt. Az ajánlatok értékelése során E-szoftverfejlesztő Kft. ajánlata a legmegfelelőbb. Javasolta, hogy a szerződést az E-szoftverfejlesztő Kft-vel kössék meg.

Hozzászólás nem volt, szavazásra került sor, amelynek eredményeként a képviselőtestület egyhangúlag / 5 igen szavazattal / a következő határozatot hozta:

**Teskánd Község Önkormányzata 41/2017(VII.26.) számú határozata**

Teskánd Község Önkormányzata a KÖFOP-1.2.1-VEKOP-16-2017-01000 azonosító számú. Támogatói Okirattal támogatott pályázat, megvalósítása során a Működésfejlesztés és szabályozási keretek kialakítása, Önkormányzatok elektronikus ügyintézéséhez kapcsolódó feltételek kialakítása, Önkormányzati szakrendszerek adatminőségének javítása, migrációja, és tesztelés élesítés támogatása tevékenységek tárgyában az ajánlatkérést a következő cégek számára küldte ki.

* IP Monitoring Szolgáltató Kft.
* E – Szoftverfejlesztő Kft.
* SENZOR Kft.

A beérkezett ajánlatok értékelést követően Teskánd Község Önkormányzatának képviselő testülete az E - Szoftverfejlesztő Kft. ajánlatát tartotta mindentekintetben megfelelőnek.

Képviselő-testület felhatalmazza Tóth István Jánosné polgármestert hogy az E- Szoftverfejlesztő Kft, - vel a fent leírt tevékenységek elvégzésére a vállalkozói szerződést megkösse.

Határidő: folyamatos

Felelős: Tóth István Jánosné polgármester

2**./ Falunapi rendezvény értékelése**

Előadó: Tóth István Jánosné polgármester

Tóth István Jánosné polgármester köszönetet mondott a szervezőknek Sipos Lászlónak a konferálásban végzett munkát, Patakinénak a főzésnél és egyéb helyeken végezett munkáját köszönte meg A sportegyesületnek a kispályás labdarugó tornát és a Technoroll Kupa megszervezését emelte ki. Majd részletesen ismertette a kapott támogatásokat és a programokat. Külön kiemelte a Teskándért Egyesület munkáját, illetve a vállalkozók támogatását.

3./ **Egyéb ügyek**

1./ Németh András féle árok ügy

Tóth István Jánosné polgármester röviden ismertette az előzményeket. Beszámolt a kivitelezővel, Németh Andrásékkal és a szomszéd terület tulajdonosával közös helyszíni szemléről. Eszerint a munkák elvégzéséhez a szomszéd is hozzájárul. Beengedik a területre a munkagépeket de azt kérik, hogy száraz időben végezzük el a munkákat. Németh Andrásék kérése, hogy a tulajdonukon lévő vízelvezető árkot az önkormányzat tegye rendbe, csatornázza, fedje le , a kerítésüket tegye rendbe, és ők térítés nélkül átadják az

önkormányzatnak a területet. A kivitelező ezekre a munkákra adott árajánlatot és ez bruttó 2,9 millió forintba kerülne.

Németh András azt kéri, hogy ezt a munkák elvégzését az önkormányzat egy velük kötendő megállapodásban fektesse le és annak megfelelően végeztesse el záros határidőn belül.Az árajánlatot egyeztettük Németh Andrással.

Bogár István Milyen plusz költségek várhatók még?

Tóth István Jánosné: A kimérésnek az átíratásnak is vannak költségei

Bogár István: Változatlanul az a problémám, hogy innentől kezdve minden rendezetlen tulajdonviszonyú árkot rendbe kell tenni. És van ilyen a faluban bőven és erre nincs az önkormányzatnak pénze.

Tóth István Jánosné: Számunkra az is gond, hogy a faluban vannak olyan helyek ahol árok sincs és nincs megoldva a vízelvezetés. Itt van árok ami ott volt 40 éve és csak azért kellene fizetni majd 3 millió forintot hogy az önkormányzat nevére kerüljön a terület, A víz most is elfolyik, amit kellene vele tenni az egy egyszerű tisztítás lenne. A karbantartás nem indokolja a lefedését.

Bogár István.: Amikor a víz befolyik az udvarra, akkor már olyan nagy a csapadék mennyiség, hogy máshol is kiönt. A ház mellett zárt a rendszer már most is.

Simon Viktória: A kerítéssel is gond van.

Tóth István Jánosné: felajánlottuk hogy kijavítjuk a kerítést az önmagában nem fogadták el. Az a vád is ért már bennünket hogy nem akarjuk megoldani a problémát. Nem tudjuk megoldani. A tanács rendszerből örököltük meg, elkészült az árok és nem lett átvéve, majd évekig pereskedtek a szomszéddal, hogy kinek a területén van az árok, most pedig azt kérik fedjük le és építsünk új kerítést. Javaslom, hogy készítsünk egy megállapodás tervezetet, küldjük el és próbáljunk megegyezni,

Bogár István: Nem lehet szakaszolni a munkát, egybe kell kifizetni. Ha a megállapodást aláírjuk, akkor polgári peres úton is számon kérheti tőlünk, ami abban benne van

Vízlendvai László megérkezett az ülésre.

Tóth István Jánosné: A vízelvezetés kötelező önkormányzati feladat, de a tulajdonosok, a lakók közreműködése is kell hozzá. Jogilag elmehetünk a bíróságra, de attól még probléma nem oldódik meg

Vizlendvai László: A térképen fel van tüntetve árokként a terület? Ha nincs, akkor betemetheti az árkot. Az önkormányzat költségvetésében van erre a munkára, mármint a burkolásra keret.

Tóth István Jánosné: Nincs tervezve, de nem is tudjuk betervezni. Az intézményeket tudjuk csak nagy nehezen fenntartani az idei költségvetésből. Ha azt nézzük, akkor még a vízjogi létesítési engedély is 1,5 -2 millió forint.

Tóth Istvánné szavazásra tette fel, hogy szülessen megállapodás Németh András és az önkormányzat között a területükön lévő vízelvezető árok rendbetételére a megkapott árajánlat szerint 2019 év végéig.

A képviselőtestület tagjai 3 igen és 3 tartózkodással szavaztak.

A határozat nem kapta meg a szükséges többséget.

Tóth István Jánosné polgármester A következő ülésen visszatérünk és keresnünk kell megoldást.

Egyéb ügyek:

Tölgyfa utcához vezető járda tervezése folyamatban van. A járda építésével együtt a közút ad anyagot és egyúttal a járda építésekor az árok burkolására is sor kerül

Települési Arculati kézikönyv

Tóth Istvánné ismertette a törvényi előzményeket. Az arculati kézikönyv elkészítéshez főépítészt kell alkalmazni.

A polgármester ismertette Kondor Erika ( Konép Mérnöki Kft.) ajánlatát.

Hozzászólás nem volt szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 42/2017. (VII.26.) számú határozata**

Teskánd Község Önkormányzat Képviselő-testülete úgy dönt, hogy a Konép Mérnök Kft. (8900 Zalaegerszeg, Bethlen Gábor utca 2.) ajánlatát fogadja el, melynek összege bruttó 1.000.000,- Ft.

A testület felkéri a polgármestert, hogy a Településképi Arculati Kézikönyv és az ehhez kapcsolódó feladatok elkészítését rendelje meg a Konép Mérnöki Kft-től.

Határidő: 2017. augusztus 25.

Felelős: Tóth István Jánosné polgármester

HEP felülvizsgálata

Előadó: Tóth István Jánosné polgármester

Tóth István Jánosné polgármester : Az egyenlő bánásmódról és az esélyegyenlőség előmozdításáról szóló 2003. évi CXXV. törvény (a továbbiakban: Ebktv.) 31. §-a rendelkezik a helyi esélyegyenlőségi programokról. Az Ebktv. 31. § (1) bekezdése szerint a települési önkormányzat ötévente öt évre szóló helyi esélyegyenlőségi programot fogad el, amelyet a 31. § (4) bekezdése értelmében kétévente át kell tekinteni és szükség esetén felül kell vizsgálni.

Hozzászólás nem volt, szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 43/2017.(VII.26.) számú határozata**

Teskánd Község Önkormányzat Képviselőtestülete a 2003. évi CXXV. törvény, a helyi esélyegyenlőségi programok elkészítésének szabályairól és az esélyegyenlőségi mentorokról szóló 321/2011. (XII. 27.) Korm. rendelet és a helyi esélyegyenlőségi program elkészítésének részletes szabályairól szóló 2/2012. (VI. 5.) EMMI rendelet rendelkezéseivel összhangban **Teskánd Önkormányzata** 2013 évben elkészítette, és 66/2013. (VIII.12.) határozatával jóváhagyta Esélyegyenlőségi Programját.

Teskánd Község Önkormányzata az intézkedési tervet felülvizsgálta, a helyzetelemzést áttekintette és változatlan formában azt elfogadja.

Határidő: folyamatos

Felelős: Tóth István Jánosné polgármester.

Tóth István Jánosné: Elkészült a drón felvétel a faluról, 4 perces filmet vágunk össze belőle fel kerül a honlapra és a kemence ház oldalára.

Bogár István : MLSZ nem fogadta el az önkormányzat és Sport egyesület közötti üzemeltetési szerződést. Azért nem fogadták el mert határozatlan idejű. Azt kérik, hogy határozott idejű szerződés legyen és minimum 15 évre szóljon. Tehát új megállapodást kell kötni.

A Sport egyesület elnöksége arra kéri az önkormányzatot, hogy a KSE támogatását csökkentse 2,5 millió forintra és ennek fejébe a létesítmény közüzemeit az önkormányzat vegye át, az az a gáz, víz és villany számlát az önkormányzat fizesse.

A hulladékszigettel kérdés, hogy történt-e valami. Múltkor beszéltünk róla, hogy nagyon rendezetlen és sokan kommunális hulladékot is tesznek ide. Meg kellene szüntetetni a hulladékszigetet.

Tóth Istvánné A falunapra kiürítette a szolgáltató,

Vizlendai László: Megszüntetni nem kellene mert az visszalépés lenne. Inkább keressünk egy olyan helyet ahol jobban szem előtt van és akkor nem pakolják tele a környékét más szeméttel.

A képviselő testület tagjai egyetértettek vele, Tóth Istvánné a szolgáltatóval megbeszélik hová lehetne a faluba elhelyezni

Simon Viktória. A temetőben legutóbb ültetett növények mind kipusztultak.

Tóth István Jánosné : megnézzük és jelezzük a kivitelező kertésznek.

Bogár István : Búza Janiék szóltak, hogy az előttük lévő járdán van egy kis híd azon a láncokat, korlátot ki kellene javítani és a lakó akkor tenne rá virágot.

Vizelendvai László. A házunk előtti árokban a meder lapokat ki kellene javítani, megtörtek és jönnek fel.

Dormán Jenő. A temető új kerítésének lábait meg kellene vizsgálni. Nincs elég mélyre letéve kidőlhetek, földet kellene rakatni hozzá.

Simon Viktória A védőnői rendelőben történt-e lépés-e klíma szerelés ügyében?

Tóth István Jánosné: Kértünk árajánlatokat, két-három cégtől, még nem kaptuk meg az ajánlatokat.

A következő 4./ napirendi pontot a képviselőtestület zárt ülés keretében tárgyalta.

Kmf.

Tóth István Jánosné Fazekas István

polgármester jegyző

Bogár István Dormán Jenő

jegyzőkönyv-hitelesítők